Фәрит Бикчәнтәев Төркиядә спектакль куя (ФОТО)

	Октябрь башында Төркия дәүләт театрында (Анкара шәһәре) Г. Камал театрының баш режиссеры Фәрит Бикчәнтәев куелышында "Гонзагоны үтерү" спектакленең премьерасы була.
Болгар драматургы Недялко Йорданов пьесасы буенча әлеге яңа спектакль 6 октябрьдә күрсәтеләчәк. Спектакльнең сценографы Г.Камал театрының баш рәссамы Сергей Скоморохов.	 "Репетицияләр август аенда ук башланды. Монда артистлар искиткеч: режиссерны тыңлый беләләр, экспериментлар ясарга әзерләр. Тәрҗемәче белән эшләсәк тә, бер-беребезне нигездә аңлыйбыз. Сергей Геннадьевич бик кызыклы визуаль образ тәкъдим итте: кайбер костюмнар, мәсәлән, граффити стилендә ясалачак. Эш ахырына якынлаша, спектаклебез озак яшәр дип өметләнәм. Бәлки әле икенче елга "Нәүрүз" фестивалендә Казан тамашачысына да күрсәтү мөмкинлеге булыр", - диде Фәрит Бикчәнтәев.       
	---	
Камал театры

	№ --- | 27.09.2023	


